title: Kebun Raya Bali
text: Wastan Eka Karya antuk Kebun Raya Bali kausulang olih I Madé Taman. Eka Karya sané mearti dados Kebun Raya sané kapertama kewangun olih wangsa Indonésia selantur kamerdékaan Indonésia. Kebun raya punika kakususang antuk ngoléksi Gymnospermae (taru medon jaum) saking sejebag guminé mawinan soroh-soroh punika idup becik ring kebun raya. Koleksi kapertama akeh kerauhang saking Kebun Raya Bogor miwah Kebun Raya Cibodas.